pythainlp/thai_wikipedia_clean_20230101 huggingface dataset:
การก่อสร้างโรงพยาบาลเริ่มขึ้นใน พ.ศ. 2480 โดยหลวงนิรนทร์ ประสาทเวชช์ ซึ่งเป็นสมาชิกสภาผู้แทนราษฎรของจังหวัดจันทบุรี อาคารโรงพยาบาลหลังแรกสร้างเสร็จในเดือนธันวาคม พ.ศ. 2482 โดยมีความจุ 50 เตียง โรงพยาบาลดังกล่าวเปิดเป็นโรงพยาบาลจันทบุรีเมื่อวันที่ 24 มิถุนายน พ.ศ. 2483 โรงพยาบาลแห่งนี้ใช้เป็นโรงพยาบาลสนามตลอดช่วงกรณีพิพาทอินโดจีน และดูแลคนบาดเจ็บกว่า 300 รายจากยุทธนาวีเกาะช้าง ครั้นใน พ.ศ. 2497 สมเด็จพระนางเจ้ารำไพพรรณี พระบรมราชินี ได้เสด็จพระราชดำเนินมาเยี่ยมเยียน และได้ริเริ่มการขยายโรงพยาบาลเพิ่มเติมผ่านกองทุนของราชวงศ์ กระทั่งใน พ.ศ. 2498 หลังจากสร้างสิ่งอำนวยความสะดวกใหม่แล้วเสร็จ โรงพยาบาลนี้ได้เปลี่ยนชื่อเป็นโรงพยาบาลพระปกเกล้าเพื่อรำลึกถึงพระบาทสมเด็จพระปกเกล้าเจ้าอยู่หัว นอกจากนี้ โรงเรียนพยาบาลผดุงครรภ์และอนามัย (ปัจจุบันคือวิทยาลัยพยาบาลพระปกเกล้า) ได้เปิดดำเนินการที่โรงพยาบาลใน พ.ศ. 2509 และใน พ.ศ. 2519 ทางโรงพยาบาลได้ร่วมมือกับคณะแพทยศาสตร์ จุฬาลงกรณ์มหาวิทยาลัยเพื่ออบรมแพทย์ในฐานะเป็นส่วนหนึ่งของโครงการร่วมผลิตแพทย์เพิ่มเพื่อชาวชนบท (CPIRD)
ในปี พ.ศ. 2519 ได้มีการเจรจากันระหว่างผู้อำนวยการกองฝึกอบรม กระทรวงสาธารณสุข (นายแพทย์กิติ ตยัคคานนท์) และรองอธิการบดีฝ่ายวิชาการ จุฬาลงกรณ์มหาวิทยาลัยในขณะนั้น (ศาสตราจารย์พิเศษ นายแพทย์ทองจันทร์ หงส์ลดารมภ์) เรื่องการผลิตแพทย์เพื่อรับใช้ชาวชนบท โดยกระทรวงสาธารณสุขมีความประสงค์จะได้แพทย์ทำงานในชนบทมากขึ้นจึงได้มีหนังสือจากปลัดกระทรวงสาธารณสุขถึงอธิการบดีจุฬาลงกรณ์มหาวิทยาลัยในขณะนั้น (ศาสตราจารย์กิตติคุณ เติมศักดิ์ กฤษณามระ) ขอความร่วมมือให้จุฬาลงกรณ์มหาวิทยาลัย ผลิตแพทย์เพิ่มขึ้น โดยรับนิสิตเพื่อจะได้กลับไปทำงานในต่างจังหวัด จุฬาลงกรณ์มหาวิทยาลัยได้พิจารณาเรื่องนี้แล้ว เห็นควรร่วมมือกับกระทรวงสาธารณสุขในการผลิตแพทย์ดังกล่าว โดยอาศัยแนวคิด อยู่ 2 ประการ คือ
กระทรวงสาธารณสุข และจุฬาลงกรณ์มหาวิทยาลัย ได้จัดประชุมร่วมกันเมื่อวันที่ 1 กรกฎาคม พ.ศ. 2520และได้รับอนุมัติให้ดำเนินโครงการจากการพิจารณาของคณะรัฐมนตรี เมื่อวันที่ 21 มีนาคม 2521 จากนั้นจึงมีการจัดตั้งคณะกรรมการซึ่งมีประธานร่วม ได้แก่ อธิการบดีจุฬาลงกรณ์มหาวิทยาลัย (ศาสตราจารย์กิตติคุณ เติมศักดิ์ กฤษณามระ) และรองปลัดกระทรวงสาธารณสุข (นายแพทย์อมร นนทสุต) โดยมีกรรมการจากทั้งสองฝ่ายรวมอยู่ด้วย
คณะกรรมการชุดนี้ ได้ดำเนินการพิจารณาแผนงาน โดยเสนอชื่อโครงการว่า “โครงการส่งเสริมการศึกษาแพทย์สำหรับชาวชนบท ของจุฬาลงกรณ์มหาวิทยาลัย และกระทรวงสาธารณสุข” (Medical Education for Students in Rural Area Project-MESRAP) ได้วางโครงร่างการดำเนินการ และแต่งตั้งคณะอนุกรรมการ 4 คณะ คือ คณะอนุกรรมการพิจารณาเกณฑ์การคัดเลือกนิสิต คณะอนุกรรมการจัดทำหลักสูตร คณะอนุกรรมการแลกเปลี่ยนบุคลากร และคณะอนุกรรมการพิจารณาคัดเลือกสถานที่ ซึ่งคณะอนุกรรมการทั้ง 4 คณะได้ดำเนินการพิจารณาโครงสร้างและเกณฑ์ต่าง ๆ ที่ได้รับมอบหมาย โดยมีกองฝึกอบรม (สถาบันพระบรมราชชนก ในปัจจุบัน) กระทรวงสาธารณสุข และสำนักงานคณบดี คณะแพทยศาสตร์ จุฬาลงกรณ์มหาวิทยาลัย เป็นผู้ประสานงาน ซึ่งคณะอนุกรรมการได้พิจารณาเลือกโรงพยาบาลพระปกเกล้า จันทบุรี เป็นศูนย์การศึกษาภาคคลินิก ของคณะแพทยศาสตร์จุฬาลงกรณ์มหาวิทยาลัย และได้มีพิธีเปิด “ศูนย์การศึกษาแพทยศาสตร์คลินิก โรงพยาบาลพระปกเกล้า จันทบุรี” เมื่อวันที่ 31 พฤษภาคม 2525 โดยมีศาสตราจารย์ นายแพทย์เสม พริ้งพวงแก้ว รัฐมนตรีว่าการกระทรวงสาธารณสุข เป็นประธาน และมีนายแพทย์ชัยสิทธิ์ ธารากุล ผู้อำนวยการโรงพยาบาล เป็นผู้อำนวยการศูนย์ฯ และเริ่มจัดการเรียนการสอนนิสิตแพทย์ตั้งแต่นั้นเป็นต้นมา
ในปี พ.ศ. 2537 คณะรัฐมนตรีมีมติเห็นชอบให้กระทรวงสาธารณสุข ร่วมมือกับทบวงมหาวิทยาลัย จัดทำโครงการร่วมผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor-CPIRD) เพื่อให้การดำเนินงานมีประสิทธิภาพ และบรรลุเป้าหมายตามวัตถุประสงค์ โดยใน พ.ศ. 2540 กระทรวงสาธารณสุข ได้จัดตั้ง สำนักงานบริหารโครงการร่วมผลิตแพทย์เพิ่มเพื่อชาวชนบท เพื่อรับผิดชอบโครงการดังกล่าว สำนักงานนี้มีฐานะเทียบเท่ากองในสังกัดสำนักงานปลัดกระทรวงสาธารณสุข ใช้ชื่อย่อว่า “สบพช.”
ต่อมาในปี พ.ศ. 2541 ได้มีคำสั่งกระทรวงสาธารณสุข คำสั่งที่ 1168/2541 ลงวันที่ 6 พฤศจิกายน 2541ให้จัดตั้งศูนย์แพทยศาสตรศึกษาชั้นคลินิกขึ้นในโรงพยาบาลศูนย์ ศูนย์การศึกษาแพทย์ฯ จึงได้เปลี่ยนชื่อเป็น “ศูนย์แพทยศาสตรศึกษาชั้นคลินิก โรงพยาบาลพระปกเกล้า” ตั้งแต่วันที่ 11 มกราคม 2542 โดยมีนายแพทย์ชัชวาล สมพีร์วงศ์ เป็นผู้อำนวยการคนแรกจนถึงปัจจุบันนี้
ปัจจุบันศูนย์แพทยศาสตรศึกษาชั้นคลินิก โรงพยาบาลพระปกเกล้า ดูแลรับผิดชอบการผลิตแพทย์ร่วมกับคณะแพทยศาสตร์ จุฬาลงกรณ์มหาวิทยาลัยในโครงการต่าง ๆ อาทิ โครงการร่วมผลิตแพทย์เพิ่มเพื่อชาวชนบท โครงการทุนกระจายแพทย์หนึ่งอำเภอหนึ่งทุนและโครงการลงทุนขนาดใหญ่ภาครัฐด้านสาธารณสุข โดยนิสิตแพทย์ในโครงการต่าง ๆ จะศึกษาในชั้นปรีคลินิก ณ คณะแพทยศาสตร์ จุฬาลงกรณ์มหาวิทยาลัยและกลับมาศึกษาในชั้นคลินิก ณ โรงพยาบาลพระปกเกล้า จังหวัดจันทบุรี ก่อนสำเร็จการศึกษานิสิตแพทย์ทุกคนจะต้องสอบเพื่อปริญญาแพทยศาสตรบัณฑิต เมื่อสอบผ่านจะได้รับปริญญาแพทยศาสตรบัณฑิตของจุฬาลงกรณ์มหาวิทยาลัย
หลักสูตรระดับปริญญาตรี.
นิสิตแพทย์ (ชั้นปี 1 - 3) จะศึกษา ณ คณะแพทยศาสตร์ จุฬาลงกรณ์มหาวิทยาลัย
นิสิตแพทย์ (ชั้นปี 4 - 6) จะศึกษาและฝึกภาคปฏิบัติ ณ ศูนย์แพทยศาสตรศึกษาชั้นคลินิก โรงพยาบาลพระปกเกล้า
การรับนิสิตแพทย์เข้าศึกษา.
ศูนย์แพทยศาสตรศึกษาชั้นคลินิก โรงพยาบาลพระปกเกล้านิสิตแพทย์เข้าศึกษาในหลักสูตร แพทยศาสตรบัณฑิต ผ่านโครงการร่วมผลิตแพทย์เพิ่มเพื่อชาวชนบทและโครงการกระจายแพทย์หนึ่งอำเภอหนึ่งทุนของ คณะแพทยศาสตร์ จุฬาลงกรณ์มหาวิทยาลัย
Prapokklao Hospital
กองบัญชาการตำรวจปราบปรามยาเสพติด
กองบัญชาการตำรวจปราบปรามยาเสพติด  เป็นหน่วยงานระดับกองบัญชาการ อยู่ในส่วนสนับสนุนการป้องกันและปราบปรามอาชญากรรม สังกัดสำนักงานตำรวจแห่งชาติ
ในปี พ.ศ. 2504 กรมตำรวจได้มอบหมายให้กองกำกับการ 7 กองปราบปราม กองบัญชาการตำรวจสอบสวนกลาง เป็นหน่วยที่มีหน้าที่ในการสืบสวนสอบสวนและปราบปรามยาเสพติดโดยเฉพาะ จากนั้นในปี พ.ศ. 2516 กรมตำรวจได้มีคำสั่งที่ 1172/2516 ลงวันที่ 12 พฤศจิกายน จัดตั้งคณะกรรมการศูนย์ปราบปรามยาเสพติดให้โทษ (ศปส.ตร.) เป็นศูนย์กลางในการประสานงานและอำนวยการปราบปรามยาเสพติดร่วมกับหน่วยงานที่เกี่ยวข้องทั้งภายในประเทศและต่างประเทศ โดยในปีเดียวกัน กองบัญชาการตำรวจนครบาล ได้จัดตั้งหน่วยปราบปรามยาเสพติดนครบาล (นปส.น.) เพื่อปฏิบัติงานในพื้นที่กรุงเทพมหานคร
รวมหน่วยงาน.
จากนั้นในปี พ.ศ. 2533 ด้วยปัญหาด้านยาเสพติดที่มีเพิ่มมากขึ้น พงส์ สารสิน รองนายกรัฐมนตรี ซึ่งเป็นประธานคณะกรรมการป้องกันและปราบปรามยาเสพติดในขณะนั้น จึงได้มอบหมายให้กระทรวงมหาดไทยมอบให้กรมตำรวจจัดตั้งสำนักงานปราบปรามยาเสพติด กรมตำรวจ จึงได้จัดตั้ง "สำนักงานปราบปรามยาเสพติด" ขึ้นมา มีสถานะเทียบเท่ากองบัญชาการ โดยในการประชุมคณะกรรมการข้าราชการตำรวจ ครั้งที่ 3/2533 ในวันที่ 27 กันยายน พ.ศ. 2533 แบ่งส่วนราชการสำนักงานปราบปรามยาเสพติดออกเป็น 4 ส่วน มีสถานะเทียบเท่ากองบังคับการ ประกอบด้วย ส่วนอำนวยการ และส่วนปราบปรามยาเสพติด 1-3 โดยพิจารณาข้าราชการไปดำรงตำแหน่งจากหน่วยงานด้านการปราบปรามยาเสพติดทั้ง 3 หน่วยงานที่ถูกจัดตั้งขึ้นมาก่อนหน้านี้คือ กองกำกับการ 7 กองปราบปราม คณะกรรมการศูนย์ปราบปรามยาเสพติดให้โทษ และหน่วยปราบปรามยาเสพติดนครบาลไปปฏิบัติงาน
จัดตั้งกองบัญชาการ.
ต่อมาในปี พ.ศ. 2535 ได้มีพระราชกฤษฎีกาแบ่งส่วนราชการกรมตำรวจ กระทรวงมหาดไทย (ฉบับที่ 18) พ.ศ. 2535 ลงวันที่ 14 กุมภาพันธ์ พ.ศ. 2535 ให้จัดตั้ง กองบัญชาการตำรวจปราบปรามยาเสพติด จึงถือให้วันนี้ เป็นวันสถาปนากองบัญชาการ โดยแบ่งส่วนราชการออกเป็น 4 ส่วน มีสถานะเทียบเท่ากองบังคับการ คือ กองบังคับการอำนวยการ กองบังคับการตำรวจปราบปรามยาเสพติด 1-2 และกองบังคับการสอบสวน และได้มีการประกาศใช้พระราชกฤษฎีกาแบ่งส่วนราชการกรมตำรวจ กระทรวงมหาดไทย พ.ศ. 2539 ลงวันที่ 21 ตุลาคม พ.ศ. 2539 ให้เพิ่มกลุ่มงานวิเคราะห์ข่าว มีสถานะเทียบเท่ากองกำกับการ อยู่ภายในกองบังคับการอำนวยการ และเพิ่มฝ่ายอำนวยการ อยู่ภายในกองบังคับการตำรวจปราบปรามยาเสพติด 1-2
ในปี พ.ศ. 2548 กรมตำรวจได้เปลี่ยนแปลงเป็นสำนักงานตำรวจแห่งชาติ โดยมีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2548 และกฎกระทรวงแบ่งส่วนราชการเป็นกองบังคับการ พ.ศ. 2548 แบ่งส่วนราชการภายในกองบัญชาการตำรวจปราบปรามยาเสพติดใหม่ แบ่งเป็น 5 กองกำกับการ 1 ศูนย์การข่าว และ 1 ศูนย์เทคโนโลยีสารสนเทศ ประกอบไปด้วย กองบังคับการอำนวยการ กองบังคับการตำรวจปราบปรามยาเสพติด 1-3 กองบังคับการสอบสวน ศูนย์การข่าว และศูนย์เทคโนโลยีสารสนเทศ และมีการเปลี่ยนแปลงโครงสร้างภายในอีกในปี พ.ศ. 2552 ตามพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2552 และกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 แบ่งเป็น 6 กองบังคับการ 1 กองกำกับการ ประกอบไปด้วย กองบังคับการอำนวยการ กองบังคับการตำรวจปราบปรามยาเสพติด 1-4 กองบังคับการข่าวกรองยาเสพติด และกองกำกับการปฏิบัติการพิเศษ และเปลี่ยนแปลงอีกครั้งในปี พ.ศ. 2556 ได้มีการประกาศกฎกระทรวงฯ (ฉบับที่ 2) พ.ศ. 2556 กำหนดให้มีกองบังคับการสกัดกั้นการลำเลียงยาเสพติดเพิ่มเข้ามา ทำให้ประกอบไปด้วย 7 กองบังคับการ และ 1 กองกำกับการเหมือนในปัจจุบัน
กองบัญชาการตำรวจปราบปรามยาเสพติด ประกอบไปด้วย 7 กองบังคับการ กับอีก 1 กองกำกับการ มีโครงสร้างหน่วยงาน ดังนี้
กองบังคับการอำนวยการ.
ดูแลรับผิดชอบงานด้านเอกสาร งานสารบรรณ งานธุรการ และงานด้านอำนวยการต่าง ๆ แบ่งออกเป็น 8 ฝ่าย ประกอบด้วย
กองบังคับการตำรวจปราบปรามยาเสพติด 1.
ประกอบด้วย 5 กองกำกับการ คือ
กองบังคับการตำรวจปราบปรามยาเสพติด 2.
กองบังคับการตำรวจปราบปรามยาเสพติด 3.
กองบังคับการตำรวจปราบปรามยาเสพติด 4.
กองบังคับการข่าวกรองยาเสพติด.
ประกอบด้วย 1 ฝ่าย 2 กลุ่ม คือ
กองบังคับการสกัดกั้นการลำเลียงยาเสพติด.
มีหน้าที่เกี่ยวกับการปฏิบัติการตามประมวลกฎหมายพิจารณาความอาญาที่เกี่ยวข้องกับการสืบสวน การปราบปรามยาเสพติดและกฎหมายอาญาที่เกี่ยวข้อง สืบสวนและรวบรวมข้อมูลมาประมวลผลและวิเคราะห์เกี่ยวกับการลักลอบลำเลียงยาเสพติด ผ่านบุคคลหรือยานพาหนะต้องสงสัย ทำฐานข้อมูลเกี่ยวกับการลำเลียงยาเสพติดเพื่อพัฒนาและจัดหาเครื่องมือพิเศษเพื่อเพิ่มศักยภาพในการสกัดกั้นการลำเลียงยาเสพติด
กองกำกับการปฏิบัติการพิเศษ.
มีหน้าที่ในการสนับสนุนการปฏิบัติงานของกองบัญชาการตำรวจปราบปรามยาเสพติด และสำนักงานตำรวจแห่งชาติ ซึ่งเป็นต้นสังกัด โดยมีขอบข่ายภารกิจเกี่ยวข้องกับการปราบปรามยาเสพติดตั้งแต่การปราบปรามและจับกุมผู้ผลิต ผู้นำเข้ายาเสพติด ผู้ส่งออกยาเสพติด ผู้จำหน่ายยาเสพติด รวมไปถึงผู้ที่ครอบครองและขนย้ายตัวสารตั้งต้น เคมีภัณฑ์ และวัตถุดิบในการผลิตยาเสพติด ครอบคลุมไปถึงการปราบปรามเครือข่ายของยาเสพติดทั้งในประเทศและเครือข่ายระหว่างประเทศ ซึ่งอยู่ในราชอาณาจักรไทย
กองบัญชาการตำรวจปราบปรามยาเสพติด ถูกกำหนดให้เป็นฝ่ายอำนวยการในด้านของยุทธศาสตร์ในการวางแผนปราบปรามยาเสพติดของสำนักงานตำรวจแห่งชาติ โดยมีอำนาจหน้าที่ตามที่ได้มอบให้ไว้กองบัญชาการ ในด้านของการปฏิบัติงานตามประมวลกฎหมายวิธีพิจารณาความอาญา และกฎหมายอื่น ๆ ที่เกี่ยวข้องกับความผิดของยาเสพติดและความผิดอื่นทางอาญา การปัองกันและปราบปรามยาเสพติด มีอำนาจการปฏิบัติการทั่วราชอาณาจักรไทย รวมไปถึงการดำเนินการอายัดหรือยึดทรัพย์สินตามกฎหมายที่เกี่ยวข้องกับการกระทำความผิดเกี่ยวกับยาเสพติด
นอกจากนี้กองบัญชาการตำรวจปราบปรามยาเสพติดยังมีหน้าที่ในการประสานงานกับหน่วยงานที่เกี่ยวข้อง ทั้งหน่วยงานรัฐและองค์กรอื่น ๆ ที่เกี่ยวข้องเพื่อดำเนินการในการป้องกันและปราบปรามยาเสพติดทั้งภายในประเทศและระหว่างประเทศ
การสอดแนม.
กองบัญชาการตำรวจปราบปรามยาเสพติด ถูกระบุในรายงานจาก Citizen Lab ว่าเป็นหนึ่งในหน่วยงานที่ใช้งานระบบสอดแนมของบริษัท Circles ในการใช้ช่องว่างของโพรโทคอลการสื่อสาร ในการเข้าถึงเครือข่ายโทรศัพท์ ทั้งการดักฟังสายสนทนา และการบริการสารสั้น (SMS)
มวลชนสัมพันธ์.
กองบัญชาการตำรวจปราบปรามยาเสพติด ได้รับมอบหมายจากสำนักงานตำรวจแห่งชาติ ได้จัดทำโครงการการศึกษาเพื่อต่อต้านการใช้ยาเสพติดในเด็กนักเรียน (โครงการแดร์ประเทศไทย Drug Abuse Resistance Education: D.A.R.E.) โดยจัดการฝึกอบรมให้กับเจ้าหน้าที่ตำรวจท้องที่ และตำรวจตระเวนชายแดนที่มีโรงเรียนเข้าร่วมโครงการในพื้นที่ เพื่อเสริมสร้างทักษะในการแก้ปัญหาส่วนตัว และปัญหาสังคมที่มีความเสี่ยงที่จะเกี่ยวข้องกับการใช้ยาเสพติด แสดงให้เห็นผลกระทบของยาเสพติด และทางเลือกอื่น ๆ นอกเหนือจากการหันไปพึ่งพายาเสพติด ซึ่งหลักสูตรดังกล่าวเป็นหลักสูตรของสหรัฐอเมริกาที่ถูกนำไปใช้งานและได้รับการยอมรับจากหลายประเทศทั่วโลก
ความร่วมมือระหว่างประเทศ.
องค์การสหประชาชาติ โดยสำนักงานว่าด้วยยาเสพติดและอาชญากรรมแห่งสหประชาชาติ (UNODC) ได้สนับสนุนการปฏิบัติงานของกองบัญชาการตำรวจปราบปรามยาเสพติด ทั้งในส่วนของการฝึกอบรมทักษะและทฤษฎีต่าง ๆ ในการปฏิบัติงานของเจ้าหน้าที่ และข้อมูลด้านการข่าว
ภูมิภาคลุ่มน้ำโขง.
สำนักงานว่าด้วยยาเสพติดและอาชญากรรมแห่งสหประชาชาติ เป็นหน่วยงานกลางในการแลกเปลี่ยนข้อมูลระหว่างประเทศรอบพื้นที่สามเหลี่ยมทองคำ ซึ่งเป็นแหล่งผลิตยาเสพติดขนาดใหญ่ โดยเฉพาะการสกัดกั้นและป้องกันการขนย้ายสารเคมีและส่วนประกอบในการผลิตยาเสพติด โดยมีการทำบันทึกความเข้าใจลุ่มแม่น้ำโขงว่าด้วยการควบคุมยาเสพติด เพื่อจัดการกับภัยคุกคามด้านยาเสพติดในภูมิภาคเอเชียตะวันออกเฉียงใต้ที่แม่น้ำโขงไหลผ่าน ประกอปไปด้วย จีน ลาว เมียนมาร์ ไทย กัมพูชา และเวียดนาม
สหรัฐอเมริกาสนับสนุนการปฏิบัติงานของกองบัญชาการตำรวจปราบปรามยาเสพติด ผ่านการฝึกอบรมเจ้าหน้าที่ตำรวจในการปฏิบัติงาน โดยสถาบันฝึกอบรมระหว่างประเทศว่าด้วยการดำเนินการให้เป็นไปตามกฎหมาย กรุงเทพฯ (ILEA Bangkok) และการฝึกอบรมเจ้าหน้าที่หน่วยสยบไพรี 43 ในการปฏิบัติการพิเศษกับสำนักงานปราบปรามยาเสพติดสหรัฐฯ (DEA) เพื่อสนับสนุนการปฏิบัติงานของกองบัญชาการตำรวจปราบปรามยาเสพติด รวมไปถึงยุทธภัณฑ์ เสื้อเกราะกันกระสุน และอุปกรณ์อิเล็กทรอนิกส์ต่าง ๆ ในการปฏิบัติการเพื่อป้องกันและปราบปรามยาเสพติดร่วมกับ DEA ประจำประเทศไทย ผ่านการแลกเปลี่ยนข้อมูลด้านข่าวกรองกับหน่วยสืบสวนพิเศษ (SIU) ซึ่งเป็นเจ้าหน้าที่ของ DEA โดยไทยเป็น 1 ใน 15 ประเทศทั่วโลก และเป็นประเทศเดียวในทวีปเอเชียที่ได้รับการคัดเลือกให้ตั้งหน่วย SIU ในการประสานงาน
อิสราเอล.
กองบัญชาการตำรวจปราบปรามยาเสพติดได้ดำเนินการในส่วนของการป้องกันและปราบปรามปัญหาเกี่ยวกับยาเสพติดในแรงงานไทยที่ไปทำงานอยู่ในประเทศอิสราเอล โดยร่วมมือกับรัฐบาลอิสราเอลในการแก้ไขปัญหาดังกล่าว ทั้งการจัดตั้งคณะทำงานร่วมกัน การตรวจสอบประวัติแรงงานที่เดินทางไปทำงาน การตรวจสอบพัสดุที่ส่งไปยังประเทศอิสราเอลเพื่อป้องกันการลักลอบขนส่งยาเสพติด และการซุกซ่อนสารเสพติดไปกับตัวระหว่างเดินทาง
นอกจากนี้ประเทศอิสราเอลเคยฝึกหลักสูตรปฏิบัติการพิเศษให้กับหน่วยสยบไพรี 43 อีกด้วย
มิสแกรนด์เนปาล
มิสแกรนด์เนปาล  จัดขึ้นภายใต้องค์กรมิสแกรนด์เนปาล เป็นการประกวดนางงามระดับประเทศของประเทศเนปาล เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2016
ผู้ดำรงตำแหน่ง.
ยุคปัจจุบัน: ความซ้ำซ้อนของการประกวด.
โดย อาร์เค เอ็นเตอร์เทนเม้นท์ กรุ๊ป.
ในปี 2019, ไม่ได้ต่อสัญญาใบอนุญาตของ มิสแกรนด์อินเตอร์เนชันแนล ในเนปาลให้กับ อิโซดอม เนปาล แอนด์ คอสโม กรุ๊ป, อย่างไรก็ตาม ผู้จัดยังคงจัดประกวดมิสแกรนด์เป็นประจำทุกปี เพื่อเลือกตัวแทนประเทศสำหรับการประกวดระดับนานาชาติอื่น ๆ เช่น มิสแกรนด์เวิลด์, มิสแลนด์สเคปส์อินเตอร์เนชันแนล, เฟซออฟบิวตีอินเตอร์เนชันแนล, มิสออร่าอินเตอร์เนชันแนล, ฯลฯ.
โดย อิโซดอม เนปาล แอนด์ คอสโม กรุ๊ป.
ได้รับใบอนุญาต มิสแกรนด์อินเตอร์เนชันแนล ในปี 2019, และจัดการแข่งขันระดับประเทศสองครั้งในปี 2020 และ 2022, ตัวแทนที่เหลือได้รับการแต่งตั้งให้ตำรงตำแหน่ง.
ทำเนียบมิสแกรนด์เนปาล
ลูก้า  เป็นภาพยนตร์คอมพิวเตอร์แอนิเมชันอเมริกันแนวแฟนตาซีและการก้าวผ่านวัย ฉายเมื่อปี ค.ศ. 2021 สร้างโดย พิกซาร์อนิเมชันสตูดิโอ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ กำกับโดย เอนริโก คาซาโรซา (เป็นการกำกับภาพยนตร์เรื่องแรกของเขา) อำนวยการสร้างโดย แอนเดรีย วอร์เรน จากบทภาพยนตร์ที่เขียนโดย เจสซี แอนดรูวส์และไมค์ โจนส์ และเนื้อเรื่องโดยกาซาโรซา, แอนดรูวส์และไซมอน สเตเฟนสัน ตัวละครให้เสียงโดย เจคอบ เทรมเบลย์และแจ็ค ดีแลน เกรเซอร์ ร่วมกับ เอมมา เบอร์แมน, ซาเวริโอ ไรมอนโด, มาร์โค บาร์รีเซลลี, มายา รูดอลฟ์, จิม แกฟฟีแกน, ปีเตอร์ ซอห์น, ลอเรนโซ คริสซี, มารีนา แมสซีโรนี และแซนดี มาร์ติน ในบทบาทสมทบ ภาพยนตร์ดำเนินเรื่องใน อิตาเลียนริเวียรา โดยเล่าเรื่องราวของ ลูก้า พากูโร สัตว์ประหลาดทะเลหนุ่ม ที่มีความสามารถในการแปลงร่างเป็นมนุษย์ขณะอยู่บนบก เขาออกสำรวจเมืองปอร์โตรอสโซกับเพื่อนรักคนใหม่ของเขา อัลเบอร์โต สคอร์ฟาโน ทั้งสองคนสัมผัสประสบการณ์การผจญภัยในฤดูร้อนที่เปลี่ยนแปลงชีวิต
ภาพยนตร์เรื่องนี้ได้รับแรงบันดาลใจจากวัยเด็กของกาซาโนราในเจโนวา เหล่าศิลปินพิกซาร์หลายคนถูกส่งไปยังอิตาเลียนริเวียรารวบรวมงานวิจัยจากวัฒนธรรมอิตาลีและสิ่งแวดล้อม สัตว์ประหลาดแห่งท้องทะเล อุปมาสำหรับความรู้สึกแตกต่าง มีพื้นฐานมาจากตำนานพื้นบ้านและคติชนวิทยาของของอิตาลีอย่างหลวม เหมือน "ลาลูนา" การออกแบบและแอนิเมชั่นได้รับแรงบันดาลใจจากการวาดด้วยมือและงานหยุดเคลื่อนไหวและสไตล์ของฮายาโอะ มิยาซากิ กาซาโรซาบรรยายผลลัพธ์ว่าเป็นภาพยนตร์ที่แสดงความเคารพต่อเฟเดรีโก เฟลลีนีและผู้สร้างภาพยนตร์ชาวอิตาลีคลาสสิกคนอื่นๆ ที่มีมิยาซากิผสมอยู่ด้วย
เนื้อเรื่องตามด้วยในคริสต์ทศวรรษ 1950 ลูก้า พากูโร เป็นเด็กหนุ่มสัตว์ประหลาดทะเลที่ขี้อาย ฝูงปลาแพะนอกชายฝั่งเมืองอิตาลีของปอร์โตรอสโซ มีพ่อแม่ของลูก้าคือ แดเนียลา และลอเรนโซ กลัวว่ามนุษย์จะล่ามันเพื่อเป็นอาหารห้ามมิให้เข้าใกล้ผิวน้ำ วันหนึ่งลูก้าพบกับอัลเบอร์โต สคอร์ฟาโน เด็กสัตว์ประหลาดทะเลเพื่อนที่อาศัยอยู่คนเดียวเหนือผิวน้ำ อ้างว่าพ่อของเขาไม่ได้อยู่ใกล้มาก อัลเบอร์โตกระตุ้นให้ลูก้าออกไปผจญภัยในมหาสมุทร แสดงให้เขาเห็นว่าสัตว์ทะเลกลายเป็นมนุษย์เมื่อแห้ง แต่กลับคืนร่างที่แท้จริงเมื่อเปียกน้ำ ลูก้าตามอัลเบอร์โตไปที่ที่หลบภัยของเขาบนอีโซลาเดลมาเร ที่ซึ่งเด็กๆ เชื่อมต่อกันขณะทำและขี่รถเวสป้าที่บอบบางชั่วคราว
เมื่อได้รู้การกระทำของลูกชาย พ่อแม่ของลูก้าตัดสินใจส่งลูก้าไปอาศัยอยู่ในส่วนทะเลลึกกับลุงของเขา ในการตอบโต้ ลูก้าหนีไปกับอัลเบอร์โตเพื่อที่จะซ่อนตัวในปอร์โตรอสโซ เหล่าเด็กหนุ่มๆวิ่งตามเออร์โคล วิสคอนติ คนพาลในท้องถิ่นและแชมป์ห้าสมัยแห่งปร์โตรอสโซคัพ ไตรกีฬาว่ายน้ำ กินพาสต้า และปั่นจักรยานสำหรับเด็ก เมื่อเออร์โคลพยายามที่จะแช่ลูก้าในน้ำพุ จูเลีย มาร์โควัลโด เด็กสาวที่จะหยุดเขา หวังว่าจะได้เงินที่จำเป็นสำหรับเวสป้า เหล่าเด็กๆร่วมทีมกับจูเลียเพื่อเล่นไตรกีฬา
จูเลียเชิญมาพักที่บ้านจูเลียและแนะนำพ่อชาวประมงของจูเลียคือ แมสซิโม ผู้ซึ่งมีความขุ่นเคืองต่อสัตว์ทะเล ในขณะเดียวกัน ครอบครัวของลูก้าแทรกซึมเข้าไปในเมืองเพื่อค้นหาลูกชายของพวกเขา จูเลียและลูก้าผูกพันกับความรักในการเรียนรู้ ทำให้อัลเบอร์โตอิจฉา เมื่อลูก้าแสดงความสนใจเข้าโรงเรียน อัลเบอร์โตตั้งใจเปิดเผยร่างอสูรทะเลของอัลเบอร์โตให้จูเลียเพื่อป้องกัน ไม่ยอมเสียสละตัวเอง ลูก้าแสร้งทำเป็นแปลกใจที่จะอยู่กับจูเลียต่อไป และทรยศต่ออัลเบอร์โตหนีไปเป็นแก๊งค์ของเออร์โคลปรากฏตัวขึ้นและพยายามตามล่าลูก้า ในช่วงเวลาอกหัก อัลเบอร์โตทิ้งทุกอย่างในที่ซ่อนของอัลเบอร์โต ไม่นานจูเลียพบว่าลูก้าเป็นสัตว์ปะหลาดทะเลเช่นกัน และส่งลูก้าออกไปเพื่อความปลอดภัยของลูก้า
ตัวละครและนักแสดง.
พระเอกหลังของเรื่อง เด็กชายหนุ่มอายุ 12 ปี ที่อยากรู้อยากเห็นเกี่ยวกับโลกเหนือทะเลลูก้าอาศัยอยู่ในน่านน้ำใกล้ชายฝั่งอิตาลี ในฟาร์มที่เลี้ยงปลาแพะกับพ่อแม่ แม้ว่าลูก้าจะถูกเตือนมาทั้งชีวิตว่าโลกมนุษย์เป็นสถานที่อันตราย ลูก้าปรารถนาบางสิ่งที่นอกเหนือจากชีวิตในฟาร์มอันเงียบสงบของลูก้า ดังนั้นเมื่ออัลเบอร์โตพาลูก้าไปสำรวจปอร์โตรอสโซ ดวงตาของลูก้าเปิดกว้างสู่โลกแห่งความเป็นไปได้ ลูก้าและสัตว์ทะเลอื่น ๆ ทั้งหมดจะอยู่ในร่างมนุษย์เมื่อพวกมันแห้ง ในนามสกุลของลูก้า "พากูโร" หมายถึง "ปูเสฉวน" ในภาษาอิตาลี
ตำบลหนองกราด
หนองกราด เป็นตำบลตำบลหนึ่งในอำเภอด่านขุนทด จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองกราด และ องค์การบริหารส่วนตำบลหนองกราด
พื้นที่ของตำบลหนองกราดอยู่ในความรับผิดชอบองค์การปกครองส่วนท้องถิ่น 2 หน่วยงาน คือ
สยบไพรี 43
สยบไพรี 43  หรือ "หน่วยปฏิบัติการพิเศษสยบไพรี" กองกำกับการปฏิบัติการพิเศษ กองบัญชาการตำรวจปราบปรามยาเสพติด (กก.ปพ. บช.ปส.) สังกัดส่วนสนับสนุนการป้องกันและปราบปรามอาชญากรรม สำนักงานตำรวจแห่งชาติ เป็นหน่วยตำรวจที่มีความเชี่ยวชาญการใช้อาวุธและยุทธวิธีพิเศษ มีภารกิจหลักในการสนับสนุนการปฏิบัติงานในการปราบปรามยาเสพติดภายในประเทศ
หน่วยสยบไพรี 43 นั้น มีอีกชื่อเรียกที่มาจากหลักสูตรการฝึกที่ใกล้ชิดกับหน่วยคอมมานโด ทั้งของกองทัพอากาศ และหน่วยสยบริปูสะท้านเดิม ทำให้ถูกเรียกชื่อว่า "คอมมานโดสยบไพรี" และ "NSB Commando"
เนื่องจากแต่เดิมตั้งแต่ยุคก่อตั้งกองบัญชาการตำรวจปราบปรามยาเสพติดเมื่อปี พ.ศ. 2535 นั้น ตัวหน่วยงานเองไม่มีหน่วยปฏิบัติการพิเศษเป็นของตนเอง ทำให้ในการปฏิบัติภารกิจในการต่อต้านและปราบปรามยาเสพติดที่ผ่านมานั้น กองบัญชาการตำรวจปราบปรามยาเสพติดต้องร้องขอกำลังสนับสนุนจากหน่วยงานอื่น ๆ ในพื้นที่ โดยเฉพาะในภารกิจสกัดกั้นตามแนวชายแดน ซึ่งเป็นพื้นที่ของกองบัญชาการตำรวจตระเวนชายแดน โดยกองบังคับการสนับสนุนทางอากาศ (ตำรวจพลร่ม) โดยในบางครั้งเนื่องจากสภาวะขับขันเร่งด่วนในการปฏิบัติการ ทำให้ไม่สามารถรอกำลังหน่วยปฏิบัติการพิเศษมาสนับสนุนได้และต้องปฏิบัติการเข้าแสดงตัวจับกุมในทันที ทำให้เกิดความสูญเสียต่อชุดปฏิบัติการของตำรวจปราบปรามยาเสพติด รวมถึงหลายครั้งที่ปฏิบัติการไม่สำเร็จทำให้ยาเสพติดหลุดรอดออกไปได้
ด้วยเหตุนี้เอง หน่วยสยบไพรี จึงถูกก่อตั้งในปี พ.ศ. 2543 โดย พันตำรวจเอก อดิเทพ ปัญจมานนนท์ รองผู้บังคับการตำรวจปราบปรามยาเสพติด 1 (ยศและตำแหน่งขณะนั้น) ได้เสนอไปยังผู้บังคับบัญชาเพื่อขอเปิดหลักสูตรการฝึกเพื่อเพิ่มศักยภาพและพัฒนาบุคลากรในหน่วยงานให้มีความสามารถในการปฏิบัติการปราบปรามยาเสพติดได้ยย่างมีประสิทธิภาพโดยเฉพาะ จึงเป็นจุดเริ่มต้นของหน่วยปฏิบัติการพิเศษของกองบัญชาการตำรวจปราบปรามยาเสพติด โดยใช้ชื่อว่า "สยบไพรี" ที่ได้รับการพระราชทานนามจากสมเด็จพระสังฆราชเจ้า กรมหลวงวชิรญาณสังวร ส่วนเลข 43 นั้นเป็นหมายเลขของปีที่ก่อตั้งหน่วย คือปี พ.ศ. 2543 เหมือนกับหน่วยปฏิบัติการพิเศษของตำรวจ 2 หน่วยหลักที่ตามหลังด้วยหมายเลขปีที่ก่อตั้ง
กำลังพลชุดแรกที่เข้ารับการฝึก ประกอบไปด้วยเจ้าหน้าที่ฝ่ายสืบสวน สังกัดกองบังคับการตำรวจปราบปรามยาเสพติด 1 และ 2 จำนวน 34 นาย เข้ารับการฝึกจากกองพันปฏิบัติการพิเศษที่ 2 กรมปฏิบัติการพิเศษ หน่วยบัญชาการอากาศโยธิน กองทัพอากาศ โดยผ่านการฝึกต่าง ๆ อาทิ การใช้อาวุธเชิงยุทธวิธี การรบระยะประชิดภายในอาคาร การใช้ชุดพลซุ่มยิง การใช้เชือกลงทางดิ่ง เป็นต้น โดยหลังจากสิ้นสุดการฝึกชุดแรกในปี พ.ศ. 2543 ได้มีการนำกำลังจากกองบังคับการตำรวจปราบปรามยาเสพติดอื่น ๆ มาร่วมหมุนเวียนกำลังเข้ารับการฝึกเพื่อเพิ่มประสิทธิภาพในการปฏิบัติการ โดยเข้ารับการฝึกจากหน่วยรบพิเศษหน่วยต่าง ๆ ของประเทศไทย ทั้งส่วนของกองทัพบก กองทัพอากาศ กองทัพเรือ สำนักงานตำรวจแห่งชาติ กองบัญชาการตำรวจตระเวนชายแดน ในส่วนของกองบังคับการสนับสนุนทางอากาศ รวมไปถึงการฝึกร่วมกับหน่วยปฏิบัติการพิเศษของสำนักงานปราบปรามยาเสพติด กระทรวงยุติธรรมสหรัฐ และหน่วยปฏิบัติการพิเศษของประเทสอิสราเอล
สัญลักษณ์ประจำหน่วย.
หน่วยสยบไพรี 43 มีศูนย์ฝึกชื่อว่า "ศูนย์ฝึกอบรมยุทธวิธีปัญจมานนท์" ซึ่งตั้งชื่อตามผู้ก่อตั้งหน่วย ภายในศูนย์ฝึกประกอบด้วย หอกระโดดฝึกโรยตัวทางยุทธวิธี สูง 34 ฟุต ห้องฝึกการต่อสู้ในระยะประชิด (Close Quarters Battle: CQB) และชุดฝึกการใช้อาวุธประจำกายด้วยกระสุนซ้อม หรือเครื่องจำลองการฝึก
หลักสูตรสยบไพรี.
การฝึกหลักสูตร ยุทธวิธีเพื่อพัฒนาศักยภาพของเจ้าหน้าที่ตำรวจปราบปรามยาเสพติด (สยบไพรี) เป็นหลักสูตรการฝึกของกองบัญชาการตำรวจปราบปรามยาเสพติด ระยะเวลาการฝึก 4 อาทิตย์ (1 เดือน) ทำการฝึกให้กับบุคลากรภายในหน่วย เพื่อเพิ่มศักยภาพหลังจากจบการศึกษาและเข้ารับการบรรจุเข้าหน่วยสยบไพรี ประกอบด้วย
การอบรมการใช้อาวุธ การฝึกใช้อาวุธประจำกาย ฝึกทักษะการใช้อาวุธทางยุทธวิธี ฝึกอบรมการอยู่รอดของเจ้าหน้าที่และยุทธวิธี (Officer Survival and Tactics: O.S.T.) การขี่รถจักรยานยนต์ทางยุทธวิธี การตรวจค้นสถานที่และอาคาร (CQB) การตรวจค้นบุคคล ยานพาหนะ การซุ่มยิงเบื้องต้น การรักษาความปลอดภัยบุคคลสำคัญ การส่งกำลังทางอากาศ การยิงปืนพกภายใต้สภาวะกดดัน การยิงปืนในสภาวะแสงน้อย การศึกษาแผนการปฏิบัติการพิเศษของหน่วยปฏิบัติการพิเศษ และการเข้าฝึกกับสถานการณ์ภาคพิเศษ
หน่วยสยบไพรี 43 มีภารกิจหลักในการสนับสนุนการปฏิบัติงานของกองบัญชาการตำรวจปราบปรามยาเสพติด และสำนักงานตำรวจแห่งชาติ ซึ่งเป็นต้นสังกัด โดยมีขอบข่ายภารกิจเกี่ยวข้องกับการปราบปรามยาเสพติดตั้งแต่การปราบปรามและจับกุมผู้ผลิต ผู้นำเข้ายาเสพติด ผู้ส่งออกยาเสพติด ผู้จำหน่ายยาเสพติด รวมไปถึงผู้ที่ครอบครองและขนย้ายตัวสารตั้งต้น เคมีภัณฑ์ และวัตถุดิบในการผลิตยาเสพติด ครอบคลุมไปถึงการปราบปรามเครือข่ายของยาเสพติดทั้งในประเทศและเครือข่ายระหว่างประเทศ ซึ่งอยู่ในราชอาณาจักรไทย
การปฏิบัติการ.
หน่วยสยบไพรี 43 มีปฏิบัติการเด่นเกี่ยวกับการเข้าปิดล้อมตรวจค้นและจับกุมผู้ค้ายาเสพติดมาโดยตลอด เนื่องจากเป็นหน่วยปฏิบัติการพิเศษหลักของกองบัญชาการตำรวจปราบปรามยาเสพติด โดยชื่อปฏิบัติการหลักในแต่ละครั้งจะใช้ชื่อหน่วย ตามด้วยปี และครั้งที่ปฏิบัติการในปีนั้น อาทิ ปฏิบัติการสยบไพรี 62/9 ซึ่งปฏิบัติการในปี พ.ศ. 2562 ปฏิบัติการสยบไพรี 63/3 ซึ่งปฏิบัติการในปี พ.ศ. 2563 และใช้ชื่อตามภูมิประเทศหรือภูมิศาสตร์ในการปฏิบัติการ เช่น ยุทธการสยบไพรีกระบี่ร่มเย็น ซึ่งเป็นการปิดล้อมตรวจค้นในพื้นที่จังหวัดกระบี่
รายนามบุคคลที่มีชื่อเสียงจากมหาวิทยาลัยขอนแก่น
กีฬาฟุตซอลในซีเกมส์ 2021 – ทีมชาย
การแข่งขัน ฟุตซอลชายใน ซีเกมส์ 2021 มีขึ้นระหว่างวันที่ 11–20 พฤษภาคม 2565 ในประเทศเวียดนาม ในรายการแข่งขันทัวร์นาเมนต์นี้มี 5 ทีมจากเอเชียตะวันออกเฉียงใต้ลงเล่นในประเภททีมชาย
โดยการแข่งขันทุกนัดจัดขึ้นที่สนามกีฬาในร่มจังหวัดห่านาม ในฝูลี้ ห่านาม
ด้านล่างนี้คือตารางการแข่งขันสำหรับการแข่งขันฟุตซอลทีมชาย:
ห้าทีมด้านล่างนี้เข้าร่วมสำหรับการแข่งขัน.
ไม่มีการจับสลากอย่างเป็นทางการนับตั้งแต่มี 5 ทีมที่เข้าร่วมสำหรับการแข่งขันนี้. ทุกทีมทั้งหมดจับสลากโดยอัตโนมัติอยู่ในหนึ่งกลุ่ม.
รอยเลื่อนตามแนวระดับ
ไทยแลนด์ อเมเจอร์ลีก ฤดูกาล 2565 – โซนภาคตะวันออก
การแข่งขันในฤดูกาล 2565 จะแบ่งออกเป็นสองโซนย่อยได้แก่ภาคตะวันออกตอนบนและภาคตะวันออกตอนล่าง โดยจะเริ่มจากรอบมินิลีก ในรอบมินิลีก ภาคตะวันออกตอนบนจะแบ่งออกเป็นกลุ่มละ 3 สโมสร (ยกเว้นกลุ่มเอ จะแบ่งออกเป็น 4 สโมสร) และภาคตะวันออกตอนล่างจะแบ่งออกเป็นกลุ่มละ 4 สโมสร (ยกเว้นกลุ่มซี, กลุ่มอี และกลุ่มเอฟ จะแบ่งออกเป็น 3 สโมสร) แต่ละโซนย่อยจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบแพ้คัดออก เพื่อหาสโมสรชนะเลิศโซนย่อย ไปชิงชนะเลิศโซนภาคตะวันออก
ในฤดูกาล 2565 มีสโมสรเข้าแข่งขันจำนวน 31 สโมสร โดยแบ่งออกเป็นภาคตะวันออกตอนบน 10 สโมสร และภาคตะวันออกตอนล่าง 21 สโมสร
การแข่งขันในโซนภาคตะวันออกใช้สนามแข่งขันในจังหวัดต่าง ๆ ดังนี้
การแข่งขันในโซนภาคตะวันออกตอนบน.
&lt;section begin=eastern region upper group a/&gt;&lt;onlyinclude&gt;&lt;/onlyinclude&gt;&lt;section end=eastern region upper group a/&gt;
&lt;section begin=eastern region upper group b/&gt;&lt;onlyinclude&gt;&lt;/onlyinclude&gt;&lt;section end=eastern region upper group b/&gt;
&lt;section begin=eastern region upper group c/&gt;&lt;onlyinclude&gt;&lt;/onlyinclude&gt;&lt;section end=eastern region upper group c/&gt;
การแข่งขันในโซนภาคตะวันออกตอนล่าง.
&lt;section begin=eastern region lower group a/&gt;&lt;onlyinclude&gt;&lt;/onlyinclude&gt;&lt;section end=eastern region lower group a/&gt;